Q=13	C=9	SS=0	LS=0	PS=0	DC=4	LC=0	SD=0	BS=0	G0=17	G1=6	G2=2	DLID=kaa_Latn	BODY=2019 jylǵy 22 qarasha 22:02\nNUR-SULTAN. QazAqparat - Búgin elordalyq «Barys» qurlyqtyq hokkeı lıgasyndaǵy kezekti kezdesýinde Reseıdiń «Ak Bars» (Qazan) komandasyn qabyldady, dep habarlaıdy QazAqparat tilshisi.\n«Nomad» hokkeı klýbynyń bas bapkeri taǵaıyndaldy\n«Ak Bars» komandasy - elordalyq klýbqa qolaısyz qarsylastyń biri. Búgingi kúnge deıin eki komanda 35 márte kezdesti. Onyń ishinde 6 oıynda ǵana «Barys» jeńiske jetse, qalǵanynda «Ak Bars» klýbynyń mereıi ústem boldy. Sońǵy ret elordalyq klýb óz aıdynynda 2018 jyldyń 16 qyrkúıeginde býllıtten 4:3 esebimen jeńgen bolatyn.\nBúgingi kezdesýde qazandyq klýb saýatty oınaı bildi. Esep 3-mınýtta ashyldy. Ony «Ak Bars» hokkeıshisi Stanıslav Galıev oryndady. Al 6-mınýtta qazandyq hokkeıshi Artem Galımov esepti ulǵaıta tústi. Al 8-mınýtta «Ak Bars» sapynan Nıkıta Dynıak shaıba soǵyp ketti. Al 42-mınýtta Artem Galımov taǵy bir márte mergendik tanytty. Osylaısha «Ak Barstyń» basymdyǵymen tablodaǵy kórsetkish 4:0-ge jetti.\nBudan keıin «Barys» komandasy shabýylǵa kóbirek kóńil bóldi. Qarsylastar qaqpasy mańynda jıi boı kórsetti. Nátıjesinde 46-mınýtta Atte Oktamaa esep aıyrmasyn qysqartýǵa múmkindik aldy. Degenmen reseılik klýb taǵy da gol soǵyp ketti. Ol 54-mınýtta Stanıslav Galıevtiń enshisine jazyldy. Kezdesýde «Barys» qarsylasynan 1:5 esebimen jeńilip qaldy.\nEndi «Barys» 24 qarashada Reseıdiń «Amýr» (Habarovsk) komandasyn qabyldaıdy. Odan keıin syrt aıdynda 26 qarashada Reseıdiń «Metallýrg» (Magnıtoorsk), 28 qarashada «Avtomobılıst» (Ekaterınbýrg) komandalarymen sheberlik baıqasady.\nBudan buryn 19 qarashada «Barys» elordada «Avtomobılıst» komandasynan basym túsken edi.